ອະນຸສັກ ທັມມະວົງສາ ສະແດງ ຄວາມຮັກຫອມ ມາຕຸພູມ ແດນຈຳປາລ້ານຊ້າງ ໃນບົດເພງ ງາມແດນລາວ 
ລາຍການ ສຽງເພງຈາກແດນໄກ ຂອງ VOA ​ໃນ​ຄ່ຳ​ຄືນ​ນີ້ ​​ນຳ​ສະ​ເໜີຜົນງານ ​ຊຸດ​​ໃໝ່ຫຼ້າ​ສຸດ​ ຂອງ​ຄະນະ​ສາຍສຳພັນ ຊຶ່ງ​ອະນຸ​ສັກ ທັມມະ​ວົງ ​ໄດ້​ຈັດ​ສົ່ງມາ​ໃຫ້ ​ເພື່ອ​ແຟນຂອງ VOA​ເທົ່າ​ນັ້ນ.
ສະບາຍດີທ່ານຜູ້ຟັງທີ່ຮັກແພງ ພົບກັນອີກແລ້ວໃນລາຍການສຽງເພງຈາກແດນໄກຂອງ VOA ທີ່ໄດ້ໃຫ້ການສະໜັບສະໜຸນເພງລາວ ຄ່ຳຄືນນີ້ ກໍເຊັ່ນກັນ ພິເວດສຸດໆ ເພາະວ່າ ຫາ ກໍໄດ້ຮັບ CD ຊຸດໃໝ່ຫຼ້າສຸດ ຈາກຄະນະສາຍສຳພັນ ກຸ່ມສິນລະປິນຄຸນນະພາບ ຈາກ Montreal, Canada ຊຶ່ງເປັນທີ່ຮູ້ຈັກແລະກ່າວຂານກັນ ໃນແວດວົງປະຊາຄົມລາວ ໃນແຂດນັ້ນ ເພງທີ່ຈະຫຼິ້ນໃຫ້ຟັງຕໍ່ໄປນີ້ ໄດ້ບັນລະຍາຍເຖິງຄວາມມີອະລິຍະທຳອັນສູງສົ່ງແລະຄວາມງົດງາມຂອງຮີດຄອງປະເພນີ ແລະວັດທະນະທຳ ທີ່ອະນຸສັກ ທັມມະວົງສາ ໄດ້ກັ່ນກອງຈາກຄວາມຮູ້ສຶກເລິກໆ ບັນຈົງໃສ່ລົງໄປໃນຕົວອັກສອນ ອອກມາເປັນບົດເພງ ໃຫ້ຊາວໂລກໄດ້ຮັບຮູ້ເຖິງແດນຈຳປາ ລ້ານຊ້າງແຫ່ງນີ້ ພ້ອມດຽວກັນນີ້ ອະນຸສັກ ຍັງໄດ້ຂັບຮ້ອງນຳອີກ ແລະຜູ້ກ່ຽວກໍເປັນສິນລະປິນຄຸນນະພາບ ທີ່ໜ້າເຊື່ອຖືຜູ້ນຶ່ງ ໃນປະຊາຄົມລາວໃນຕ່າງແດນ ເອົາໄປຟັງເພງ  ພ້ອມໆກັນເລີຍ ແລະວ່າຈະສົມກັບຄຳ ກ່າວລື ຫຼືບໍ່? ຂໍຂັ້ນຈັ່ງຫວະດ້ວຍຂັບລຳລາວຂະໜານແທ້ ຂອງສິນລະປິນໜຸ່ມ  ເປັນຂັບງື່ມ ແບບຕໍ່ກອນຈີບສາວທີ່ມີຊື່ວ່າ  ຈັດມອບໃຫ້ທ່ານຜູ້ຟັງ Le Solo ທີ່ຂຽນຂໍ້ຄວາມຝາກໄວ້ໃນ website ຂອງເຮົາ ຊຶ່ງວ່າ ຂອບພະຄຸນເປັນຢ່າງສູງ ຕໍ່ VOA ສຳຫຼັບລາຍການເພງທີ່ໜ້າສົນໃຈ ມີຄວາມຮູ້ສຶກວ່າ ໜຸ່ມຂຶ້ນມາທີ່ ໄດ້ຍິນສຽງຫວານໆຂອງສິນລະປິນສາວວ່າຊັ້ນ ແລະຝາກຄຳພັງເພີຍທີ່ເປັນພາສາອັງກິດແບບເລິກໆວ່າ ທີ່ແປເປັນພາສາລາວວ່າ ຊຶ່ງ ຈະໝາຍຄວາມວ່າຢ່າງໃດແລະເຖິງ ຜູ້ໃດນັ້ນ ກໍໃຫ້ຕີຄວາມໝາຍເອົາເອງສຳຫຼັບຜູ້ກ່ຽວຂ້ອງ…ເອົາໄປຟັງຂັບ ງື່ມພ້ອມໆກັນດີ ກວ່າ ຢາກຈະມີເວລາເປັນຊົ່ວໂມງຈະໄດ້ມາຈັດເພງແລະໂອ້ລົມກັບແຟນລາຍການໃຫ້ສົມໃຈ ຈະຟັງແຕ່ເພງດຽວຂອງຊຸດໃໝ່ຂອງຄະນະສາຍສຳພັນ ຄົງຈະບໍ່ໄດ້ແລ້ວລະ ຄົງຈະນອນບໍ່ລັບ ວ່າບໍ່ທ່ານຜູ້ຟັງ? ຂໍມອບແຖມໃຫ້ອີກເພງນຶ່ງ ແລະໂອກາດໜ້າ VOA ຈະນຳສະເໜີຜົນງານເພງຂອງຄະນະສາຍສຳພັນແລະຂອງສິນລະປິນລາວ ທ່ານອື່ນໆອີກ ໃນທົ່ວໂລກ ຂໍໃຫ້ທຸກໆທ່ານນອນຫຼັບຝັນດີ ດ້ວຍເພງນີ້